|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 26.jūnijā** | **Nr. GND/2025/472** |
|  | **(protokols Nr.14; 48.p)** |

**Par Tirzas pagasta nekustamā īpašuma nosaukuma maiņu**

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ar Gulbenes novada pašvaldības domes 2010.gada 26.marta lēmumu “Par zemes gabala lietošanas tiesību izbeigšanu un ēku (būvju) uzturēšanai nepieciešamā zemes gabala nodalīšanu” (protokols Nr.4, 28.§) nolemts sadalīt nekustamā īpašuma Tirzas pagastā ar nosaukumu “Vidus Zosēni” sastāvā esošo zemes vienību ar kadastra apzīmējumu 5094 011 0077, atdalot zemesgabalu ar aptuveno platību 4,6 ha lauksaimniecības vajadzībām no zemesgabala, kas nepieciešams ēku (būvju) uzturēšanas un apsaimniekošanas vajadzībām, piešķirot tam nosaukumu “Vidus Zosēni 1”.

Nekustamā īpašuma valsts kadastra informācijas sistēmā dati par jaunizveidotā nekustamā īpašuma Tirzas pagastā ar kadastra numuru 5094 001 0001, kas sastāv no zemes vienības ar kadastra apzīmējumu 5094 011 0107 4,6 ha platībā, nosaukumu nav reģistrēti.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumi” (turpmāk – Vietvārdu informācijas noteikumi) 3.punkts nosaka, ka vietvārdus Latvijā veido latviešu valodā atbilstoši latviešu valodas normām, 9.punkts nosaka, ka jaunu vietvārdu veidošanā neizmanto ciparus, izņemot ielu un laukumu nosaukumus un ēku numurus ielās un ciemos.

Vietvārdu informācijas noteikumu 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu.

Gulbenes novada pašvaldība 2025.gada 10.jūnijā nosūtīja iesniegumu Nr. GND/4.18/25/1675 Valsts valodas centram atzinuma saņemšanai par plānotā nekustamā īpašuma nosaukuma atbilstību noteikumiem. Gulbenes novada pašvaldība ir saņēmusi Valsts valodas centra 2025.gada 17.jūnija atzinumu Nr.1-16.1/479 (Gulbenes novada pašvaldībā saņemts 2025.gada 18.jūnijā un reģistrēts ar Nr. GND/4.18/25/2155-V), ka saskaņo nekustamā īpašuma nosaukuma “Zosēni” piešķiršanu nekustamajam īpašumam ar kadastra numuru 5094 001 0001, kas sastāv no zemes vienības ar kadastra apzīmējumu 5094 011 0107 4,6 ha platībā.

Ņemot vērā iepriekš minēto un pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, Ministru kabineta 2012. gada 10. janvāra noteikumu Nr. 50 “Vietvārdu informācijas noteikumu” 3., 9., 16.1punktu, Valsts valodas centra 2025.gada 17.jūnija atzinumu Nr.1-16.1/1675, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Mainīt nekustamā īpašuma Tirzas pagastā, Gulbenes novadā, kadastra numurs 5094 001 0001, kas sastāv no zemes vienības ar kadastra apzīmējumu 5094 011 0107 4,6 ha platībā, nosaukumu no “Vidus Zosēni 1” uz “Zosēni”.

2. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis